बीजिंग। चीन के पूर्वी प्रांत जियांगसू में एक घर में आग लगने से कम से कम 22 लोगों की मौत हो गई। सरकारी समाचार एजेंसी शिन्हुआ ने एक स्थानीय अधिकारी के हवाले से कहा है कि चांगशू शहर में दो मंजिला एक इमारत में तड़के आग लग गई। आग में झुलसकर 22 लोगों की मौत हो गई तथा तीन अन्य झुलस गये। अधिकारी ने बताया कि आग पर काबू पा लिया गया है तथा इस घटना की जांच के आदेश दे दिये गये। आग लगने के कारणों का पता नहीं चल सका है।